बेंगलोर को ब्रेंडन मैकुलम और एबी डिविलियर्स से उम्दा पारियों की उम्मीद होगी. मैकलम ने पहले मैच में 27 गेंद में 43 और डिविलियर्स ने 23 गेंद में 44 रन बनाए थे. कप्तान विराट कोहली ने 31 गेंद में 33 रन बनाए और वह बेहतर प्रदर्शन करना चाहेंगे. क्विंटन डिकॉक, सरफराज खान और क्रिस वोक्स की नजरें भी रन बनाने पर होगी. आरसीबी के पास 2011 में भारत की विश्व कप विजेता टीम के अहम सदस्य रहे कोच गैरी कर्स्टन के रूप में बल्लेबाजी कोच और आशीष नेहरा के रूप में गेंदबाजी कोच हैं.